रोमानिया

**रोमानिया** छगु पूर्वी व दक्षिणपूर्वी युरोपया छगू देय् ख। थ्व देय् बाल्कन प्रायद्वीपया उत्तरय्, लोअर डेन्युब खुसिया सिथय् ला। पश्चिमी रोमानिया कार्पेथियन पर्वतं घेरे यानातःगु दु। रोमानियाया कृष्ण सागर नाप नं सीमा दु। डेन्युब डेल्टाया अप्व भाग रोमानियाया दुने ला। रोमानियाया पश्चिमय् हंगेरी व सर्बिया, सुदूर उत्तरपूर्वय् युक्रेन , निकट उत्तरपूर्वय् गणतन्त्र मोल्दोभा व दक्षिणय् बुल्गेरिया नाप सीमा दु। थ्व देय्‌या राजधानी व दकलय् तःधंगु नगर बुखारेस्त ख। रोमान्स भाय्-कचाया दकलय् पूर्वय् ल्हाइगु भाय् रोमानियन भाय् थ्व देय्‌या आधिकारिक भाय् ख।  

रोमानिया छगू अर्ध-राष्ट्रपतित्मक एकात्मक राज्य ख । थ्व देय् सन् १८५९इ मोल्दाभिया व वालाचिया स्वायेधुंका दयेकूगु ख। सन् १८७८या बर्लिन सन्धिइ थ्व देय्यात स्वतन्त्रता ब्यूगु ख। निगूगु विश्वयुद्धया अन्तय् थुकिया छुं भूमि (थौंकन्हय् मोल्दोभायाया लिक्क) युएसएसआरं कब्जा याःगु खः। सन् १९८९य् आइरन कर्तेन सिधये धुंका रोमानिया कम्युनिष्ट शासनपाखें मुक्त जुल। सन् २०००या दशकय् रोमानिया देसय् तसकं हिउपाः वल, गथेकि लोकतान्त्रिक व्यवस्थाय् सुधार, मानव अधिकारया ऐन, भाषणया स्वतन्त्रता ऐन, अर्थतन्त्र व कानूनय् उदारता। लिपा, रोमानियायात ज्यानुवरी १, २००७ खुन्हु युरोपेली संघय् दुथ्याकल।

रोमानिया युरोपेली संघया दुजः देय् या ९गु दकलय् तःधंगु भूभाग व ७गु दकलय् तःधंगु जनसंख्या (१ करोड ९० लाख मनु) दूगु देय् ख। रोमानियाया राजधानी व दकलय् तःधंगु नगर बुखारेस्त ख (रोमानियन भासय्: București /bu.kuˈreʃtj/), व थ्व नगरया जनसंख्या १६ लखः दु। त्रान्सिलभेनियाया छगू नगर सिबिउयात युरोपेली संस्कृतिया राजधानी नां बियातःगु दु। रोमानिया मार्च २९, २००४ खुन्हु नेटोया दुजः जुल।

## इतिहास
शीतयुद्धकालीन ईलय् थ्व देशय् सोभियत संघया यक्व प्रभाव खनेदत।
## भूगोल
रोमानिया दक्षिणपूर्वी युरोपया छगू भाग ख। थ्व देय् कृष्ण सागर व डेन्यूब खुसिया सीमाय् कार्पेथियन पर्वत केन्द्रय् ला।

रोमानिया जनसंख्या कथं दक्षिणपूर्वी युरोपया दकलय् तःधंगु देय् ख । थ्व थासे २३८,३९१ वर्ग किलोमिटर (९२,०४३  वर्ग माइल ) बँ  दु। थ्व युरोपया झिंनिगूगु दकलय् तःधंगु देय् ख। रोमानियाया सर्बिया व बुल्गेरिया नापया अप्व सीमाय् डेन्युब खुसि ला। डेन्यूब खुसि प्रुत खुसिइ स्वाइ। थथे स्वायेधुंकाःगु थासय् प्रुत खुसिं मोल्दोभा–रोमानियाया सीमा दयेकी। अनंलि डेन्यूब रोमानिया दुनेया ब्ल्याक सीया क्षेत्रय् बाः वनी। थुकिं डेन्यूब डेल्टा दयेकी। थ्व डेल्टा छगू बायोस्फीयर रिजर्भ व जैविक विविधता विश्व सम्पदा स्थल ख। रोमानियाया मेमेगु छुं मू खुसिइ सिरेत, ओल्ट व मुरेश ला। सिरेट खुसि मोल्दाभियाया उत्तरं दक्षिण तक वनी। ओल्ट खुसि कार्पेथियन पर्वतं ओल्टेनिया तक्क वनि। मुरेश पूर्वं पश्चिमय् त्रान्सिलभेनिया जुयाः वनी।

### धरातल
रोमानियाया भूमि च्वापुगुं, पर्वः व क्वजाःगु समथल तराइ भागं दयेका तःगु दु। कार्पेथियन पर्वतं रोमानियाया केन्द्रया छगू तःधंगु भाग दयेकी। थुकिया झिंस्वंगू पर्वः झ्वः २००० मिटर (६,५६२  फिट ) स्वया तजाः । रोमानियाया दकलय् तजाःगु च्वका मोल्दोभेनु च्वका ख, गुकिया जाः २,५४४  मिटर (८,३४६  फिट) दु।

### खुसित
देन्यूब रोमानियाया दकलय् ताःहाकःगु खुसि ख। रोमानिया दुने थुकिया हाकः करिब १,००० किलोमिटर (६२१  माइल) दु। थ्व मुक्कं देन्यूबया हाकःया थ्यंमथ्यं बच्छि खः। रोमानियाया फुक्क धया थें खुसित डेन्यूबया प्रत्यक्ष वा अप्रत्यक्ष सहायक खुसि ख।

### मौसम
रोमानियाय् समशीतोष्ण व महाद्वीपीय मौसमया दथुइ दूगु मौसम दु।  रोमानियाय् प्यंगू थीथी मौसम दु। दच्छिया दुने दक्षिणी रोमानियाय् औसत तापक्रम ११ °C (५१.८  °F) व उत्तरी भागय् ८°C (४६.४°F) जुइ। 

दकलय् तजाःगु पश्चिमी पहाडय् यक्व वा व च्वापु गाइ। थुकी अप्वः धया थें च्वापुया रुपय् कुतुं वइ। देय्या दक्षिणी भागय् वा वइगु व च्वापुया मात्रा करिब ६० सेन्टिमिटर (२३.६  इन्च ) दु। 

रोमानियाय् आःतक्कया दकलय् म्हो तापक्रम −३८.५°C (−३७.३  °F) सन् १९४४इ ब्राशोभय् खनेदत। रोमानियाय् आःतक्कया दकलय् अप्व तापक्रम ४४.५°C (११२.१°F) सन् १९५०या दशकय् कालाफातया लिक्क खनेदूगु ख।

## अर्थतन्त्र
थ्व देय्‌ खुला अर्थतन्त्र अवलम्बन याःगु दे ख।

## प्रशासन

## राजनीति

पुचः:देय्
पुचः:रोमानिया
पुचः:दक्षिणपूर्वी युरोप